<classify> Akizungumza na waandishi wa habari jana, Zephania Simoni ambaye ni Mjumbe wa Kamati ya Uratibu alisema wameingia hasara ya Sh milioni 4.3 kutokana na tamasha hilo kuvurugika baada ya kutapeliwa na Muhando.Alifafanua kuwa tayari walikuwa wameishamkabidhi kiasi cha Sh 1,700,000 muimbaji huyo na ameshindwa kufika na hivyo kuonesha wazi kuwa amewatapeli.Alisema wameamua kuripoti tukio hilo kituo cha Polisi cha wilayani humo na kupewa RB namba ORKRB 3952015 kwa Rose na kuanza kumsaka popote alipo ili kukabiliana na kesi hiyo wilayani Simanjiro.Wameshangazwa kwa mtumishi huyo wa Mungu kujiingiza katika masuala ya kutapeli na ndio maana wameamua kuchukua hatua za kisheria.Awali, alisema siku ya tamasha wakati wakiwa wanamsubiri siku moja kabla ya tamasha alisema yupo njiani anakuja majira ya mchana mtu mmoja aliyejitambulisha kwa jina la Lucas alitupigia simu na kutuambia Rose hatakuja yupo kwa mgombea Urais anasaini mikataba ya kumnusuru katika kusaidia kampeni, alisema Simon.Akafafanua kuwa baada ya kupata taarifa hiyo na kuingia shaka walianza kumtafuta Muhando bila mafanikio kupitia simu yake ya kiganjani siku nzima hadi anatoa taarifa hii hawajawahi kuwasiliana naye.Akionesha vielelezo vya makubaliano na jinsi fedha zilivyotumwa kwa Rose, inaonesha kwa nyakati tofauti kuanzia Aprili 4 amekuwa akitumiwa fedha hizo kwa ajili ya tamasha na hatimaye mkataba aliosaini Rose Muhando Julai 7 mkoani Dodoma kuthibitisha kuchukua Sh milioni 1.5 kwa ajili ya tamasha hilo na baadaye kutumiwa Sh 200, 000 kwa ajili ya kwenda Simanjiro.Hata hivyo, Muhando alipopigiwa simu na mwandishi wa habari hizi ili kuthibitisha madai hayo simu yake iliita na wakati mwingine ilikuwa busy na baadaye kwa mara ya nne ilipokelewa na mtu aliyejitambulisha kuwa ni mdogo wake, lakini hakutaka kujitambulisha na alipoulizwa juu ya madai haya alisema Rose ni dada yake hivyo akija atamwambia apige simu.Rose ni dada yangu na haya madai ndio tunayasikia na siwezi kuzungumzia suala hili kwa sasa kwani mimi ni mdogo wake, lakini nimesikia ila akija ntamwambia akupigie kisha akakata simu lakini sauti ilisikika kama ya Rose mwenyewe.Hivi karibuni mwanamuziki huyo alikuwa akidaiwa Sh 6,000,000 na alilipiwa na promota mashuhuri wa nyimbo za Injili Alex Msama ambaye mara nyingi wamekuwa wakifanyakazi pamoja.  <topic>: MICHEZO 